<classify> Kilimanjaro Stars ilitolewa hatua ya robo fainali kwa penalti 4-3 na wenyeji Ethiopia baada ya timu hizo kufungana bao 1-1 katika dakika 90 za kawaida. Akizungumza na waandishi wa habari jana baada ya kuwasili Uwanja wa Ndege wa Kimataifa wa Julius Nyerere, Dar es Salaam, Kibadeni alisema waandaaji walitaka wenyeji wasiondolewe mapema ili wasikose mapato.Sisi tulijiandaa vizuri na timu ilicheza vizuri, lakini mwamuzi alituonea sana, naamini hii inatokana na waandaaji kutokubali timu mwenyeji kuondolewa mapema ili wao wapate mapato ya milangoni, alisema Kibadeni.Pia Kibadeni aliwataka wajumbe wa Cecafa kuangalia upya utaratibu wa kuendesha mashindano yao kwa kupata wadhamini kuliko ilivyo sasa, kwani wanaziumiza timu. Naye nahodha wa timu hiyo, John Bocco, alisema walipigana kufa kupona ili wafike fainali, lakini ndoto zao zilifutika kuona wameondolewa robo fainali.Tulijua tunawafuta machungu Watanzania baada ya kipigo cha Algeria na kweli tulijitahidi kufanya vizuri ili wananchi warejeshe imani na timu yao, lakini ndio hivyo tumerejea baada ya kuondolewa, alisema Bocco.Kilimanjaro Stars ilingara hatua ya makundi ikiwa Kundi A baada ya Somalia 4-0, pia iliifunga Rwanda mabao 2-1 na kutoka sare ya bao 1-1. Hatua ya robo fainali, Stars ilikutana tena na Ethiopia, ambapo dakika 90 zilimalizika kwa kufungana bao 1-1, kisha Stars ikatolewa kwa penalti 4-3  <topic>: MICHEZO 